burgasdotpro/wikipedia huggingface dataset:
Žilina (vodné dielo)

Vodné dielo Žilina je vodné dielo na rieke Váh neďaleko mesta Žilina. Dielo bolo uvedené do prevádzky v rokoch 1997 – 1998. Účelom Vodného diela Žilina je výroba elektrickej energie a zásobovanie priemyselných podnikov v Žiline technologickou vodou. Nachádza sa tu vodná elektráreň, ktorá má dva hydroagregáty s celkovým výkonom 72 MW (2 × 36 MW). Priemerná ročná dodávka elektrárne za roky 1998 – 2000 bola 156 GWh/rok.
Parametre.
Hať.
Tri haťové polia o šírke 3 x 12 m, hradiaca výška segmentu 11,0 m. klapky 3,3 m, celková výška uzáveru 14,7 m, ovládanie hydraulicky.
Vodná nádrž.
Technické parametre: dĺžka nádrže 7,5 km, šírka nádrže 250 – 600 m, celkový objem nádrže 18,15 mil. m³, úžitkový objem pri maximálnej výške hladiny 352,00 m n. m. 3,9 mil. m³, kolísanie vodnej nádrže za prevádzky 1,7 m, kóta maximálnej hladiny vody 352 m n. m., hrádza nádrže maximálna výška 15 m, šírka koruny 6 m, šírka komunikácie 4,5 m, je tesnená fóliou naviazanou na podzemnú tesniacu stenu. Prietoky Váhu v Mojši: Qr priem = 95,6 m³/s, Q100 = 2 140 m³/s (po modifikovaní vplyvom vodných diel Liptovská Mara a Orava: Q100 = 1 490 m³/s).
Prehĺbenie Váhu.
Prehĺbenie dna koryta Váhu od 0,0 do 9,0 m, šírka dna koryta 45 m, upravené koryto vyhovuje podmienkam vodnej dopravy.
Náhradný biokoridor.
Celková dĺžka asi 9 km, priemerný sklon dna 1,5–2,0 promile, prevádzkový prietok 2,0 – 8,0 metrov kubických za sekundu, priečny profil lichobežníkový so šírkou dna 5,0 m.
Výstavba.
Pri výstavbe vodného diela bola zaplavená takmer celá časť zástavby žilinskej mestskej časti Mojšova Lúčka, celá miestna časť Hruštiny a tri domy v obci Mojš. Namiesto zaplavených domov boli vybudované nové domy prevažne v Mojšovej Lúčke za cestou I/18, vrátane školy, nákupného strediska a nedokončeného kultúrneho domu. Z miestnej časti Hruštiny boli postavené domy v žilinskej časti Rosinky. V obci Mojš boli pre výstavbu hrádze postavené tri domy. Medzi mestskou časťou Mojšova Lúčka a obcou Mojš bola vybudovaná oceľová mostná konštrukcia pre peších ponad VD namiesto starej lávky ponad rieku Váh. Do obce Mojš bola vybudovaná povedľa hrádze nová cesta zo Žiliny. Z pôvodnej starej zástavby v mestskej časti Mojšovej Lúčke, bývalej samostatnej obci, zostalo blízko VD len niekoľko domov a kaplnka. Miestna časť Hruštiny, ktorá patrila do katastra Žiliny, zanikla úplne. Pamiatka na ňu zostala len malá prícestná kaplnka na Šibeniciach, odkiaľ schádzala cesta do Hruštín pri rieke Váh. Stará cesta zo Žiliny do Martina viedla pôvodne cez Hruštiny a starú zástavbu v Mojšovej Lúčke. Pri výstavbe VD bola zaplavená. Namiesto nej je vybudovaná cykloturistická trasa, ktorá samozrejme nevedie v polohe pôvodnej cesty. 
Pôvodným majiteľom i prevádzkovateľom diela bolo Vodné dielo Žilina, a.s. (v likvidácii od 06. 10. 2000). Vodné dielo Žilina je v súčasnosti v majetku štátu. Správcom i prevádzkovateľom celého diela je Vodohospodárska výstavba Bratislava, š. p.
Elektráreň.
Dve kaplanove turbíny, priemer obežného kolesa 4850 mm, hltnosť turbín 2 × 150 m kubických za sekundu, priemerný spád na turbíny 24,1 m, inštalovaný výkon spolu 72 MW, ročná výroba 173 GWh elektrickej energie, prevažne špičkovej.
Safari (webový prehliadač)

Safari je webový prehliadač vyvíjaný spoločnosťou Apple Inc. pre operačný systém Mac OS X a Windows. Po prvý raz bol uvedený ako hlavný prehliadač vo verzii Mac OS X 10.3 Panther a od verzie 10.4 Tiger je jediným prehliadačom dodávaným so systémom. Je tiež jediným prehliadačom v mobilnom telefóne iPhone.
Safari používa typické rozhranie Mac OS X evokujúce vyleštený kov, správa záložiek pracuje na podobnom princípe ako databáza v iTunes, má integrované multimediálne technológie QuickTime a podporuje prehliadanie so záložkami, podobne ako Opera alebo Firefox. Štandardnou súčasťou Safari je tiež zabudované vyhľadávanie prostredníctvom Google a automatické dopĺňanie textových polí a formulárov na stránkach. Prehliadač má tiež zabudované blokovanie vyskakovacích okien.
Podľa údajov z apríla/mája 2007 je trhový podiel Safari medzi 2,6% a 4,6%.
História a vlastnosti.
Do roku 1997 boli počítače Apple Macintosh dodávané s prehliadačom Netscape Navigator. Neskôr, na základe dohody s Microsoftom, bol päť rokov hlavným prehliadačom v Mac OS Internet Explorer. Od júla 2000 však Microsoft IE pre Mac neaktualizoval.
7. januára 2003 Steve Jobs uviedol, že Apple vyvinulo vlastný prehliadač nazvaný Safari. V ten istý deň bola sprístupnená beta verzia a prvá plná verzia (1.0) bola vydaná 23. júna 2003. Prehliadač bol najprv dostupný na stiahnutie ako samostatný produkt a od verzie Mac OS X 10.3 (24. október 2004) sa stal súčasťou systému. IE bol ešte dodávaný ako alternatívny prehliadač, ale od verzie 10.4 vydanej 29. apríla 2005 je Safari jediným webovým prehliadačom nainštalovaným v systéme.
Safari používa na vykreslenie stránok a beh JavaScriptu tzv. WebKit od Apple. Ten sa skladá z WebCore (založenom na KHTML z Konquerora) a JavaScriptCore (založenom na kjs z produkcie KDE). Rovnako ako KHTML a kjs, aj WebCore a JavaScriptCore sú šírené ako slobodný softvér. Niektoré zlepšenia vytvorené Apple boli spätne zakomponované tiež do KHTML, kjs a projektu Konqueror. Tiež prehliadač v mobilných telefónoch Nokia "Series 60" používa na vykreslenie stránok rovnaké technológie.
Od verzie 2.0 z 29. apríla 2005 má Safari zabudovanú čítačku RSS a tzv. súkromné prehliadanie (režim, pri ktorom sa žiadne údaje o navštívených stránkach neukladajú na disk).
Od 31. októbra 2005 a verzie 2.0.2 bolo Safari ako prvý webový prehliadač úspešné v správnom zobrazení renderovacieho testu Acid2.
11. júna 2007 bola na vývojárskej konferencii Apple predstavená verejná betaverzia prehliadavača Safari 3.0. Okrem integrovanej kontroly pravopisu, vylepšeného vyhľadávania a správy záložiek je najväčšou novinkou možnosť používať Safari aj v operačnom systéme Windows. Vo verzii pre Windows však bolo prakticky okamžite odhalených niekoľko chýb, vrátane bezpečnostných slabín.
IDE

IDE môže byť:
Ide môže byť:
Safari

Safari môže byť:
Miloš Kopecký

Miloš Kopecký (* 22. august 1922, Praha – † 16. február 1996 Praha) bol popredný český herec.
Biografia.
Bol jedináčik, jeho otec bol kožušník, mama bola modelka a vyučená klobučníčka. Bola Židovka a zahynula v koncentračnom tábore, čo by sa možno nestalo, keby sa s ňou manžel nerozviedol. Tento fakt Kopeckého významne poznamenal a pravdepodobne prispel i k neskorším psychickým ťažkostiam. Sám sa v roku 1944 dostal na sedem mesiacov do koncentračného tábora. Po oslobodení sa zamestnal v divadle.
Najväčšmi sa preslávil ako doktor "Štrosmajer" v Dietlovom seriáli Nemocnice na kraji města, táto postava mu priniesla popularitu i v zahraničí. Úspešne sa uplatňoval aj ako negatívna postava v komédiách. Divadlo mu prirástlo k srdcu už za prvej republiky, po okupácii prešiel štúdiom Národného divadla, Divadlom E. F. Buriana (1951 – 1954), divadlom ABC (1954 – 1960), hudobným divadlom na Karlíne (1963 – 1965) a od roku 1965 až do konca kariéry bol členom činohry Divadla na Vinohradoch. Za jeho dielo mu bol v roku 1979 udelený titul Zaslúžilý umelec a v roku 1985 titul Národný umelec.
Bol niekoľkokrát ženatý (manželstvo s herečkou Stellou Zázvorkovou vydržalo rok, mali spolu dcéru, ktorá si v mladom veku vzala život).
Bol členom KSČ. Začiatkom osemdesiatych rokov moderoval protiemigrantský a prorežimný seriál Československej televízie "Krok do neznáma". V roku 1977 podpísal Antichartu.
Trpel mániodepresívnou psychózou, pre ktorú bol niekoľkokrát hospitalizovaný na psychiatrii.
Kilauea

Kilauea je aktívna sopka nachádzajúca sa na Havajských ostrovoch. Je jedným z piatich štítových vulkánov tvoriacich ostrov Havaj, ako najmladší z nich. Kilauea je v súčasnosti jeden z najaktívnejších vulkánov na svete, taktiež jeden z najnavštevovanejších.
V havajských legendách je označovaná za sídlo bohyne ohňa Pele. Boli po nej dokonca pomenované aj niektoré lávové formy: slzy Pele (utuhnuté lávové kvapky v tvare slzy) a vlasy Pele (dlhé krehké vlákna lávy vulkanického skla).
Prvé doložené erupcie pochádzajú z roku 1750, ale sopka eruptuje už dávnejšie (záznamy polynézskych legiend). Od roku 1983 sopka pravidelne eruptuje bazaltové lávy z vrcholovej kaldery, ktorá sa vytvorila približne pred 1500 rokmi, prípadne z riftovej zóny, pretínajúcej kalderu v smere východ - juhozápad, ktorá ju až k moru. Touto erupciou boli vytvorené lávové prúdy, ktoré pokryli oblasť stovky km2 a zmenili pobrežnú líniu. Erupcie sú veľmi pokojné, až na rok 1990, keď lávový prúd zničil mestá Kalpana a Kaimu, ako aj veľkú časť štátnej cesty 130. Sopka je relatívne mladá, 90% povrchu je tvorených horninami mladšími ako 1000 rokov a 70% horninami mladšími ako 600 rokov.
V roku 2018 sopka chrlila lávu 3 mesiace. Prietok presiahol /s a láva pokryla plochu .
Maurus

Maurus môže byť:
Kilimandžáro

Kilimandžáro je ľadom pokrytý horský masív, tvorený troma stratovulkánmi - Kibo (5 895 m), Mawenzi (5 149 m) a Shira (3 962 m), nachádzajúci sa na území Tanzánie a čiastočne Kene. Masajský názov hory je "Oldoinyo Oibor" - "biela hora", svahilský "Kilima Njaro" - "svietiaca hora". 
Aj keď je sopka považovaná za neaktívnu , z krátera Kibo unikajú sopečné plyny a vedci zistili, že v roku 2003 sa magma nachádzala len 400 m pod kráterom. Preto existujú obavy, že môže nastať kolaps, podobný výbuchu Saint Helens v roku 1980.
Posledná veľká erupcia bola datovaná pred 360 000 rokmi, zatiaľ čo posledná aktivita bola zaznamenaná len pred 200 rokmi. Kilimandžáro má 2,2 štvorcových kilometrov (0,85 štvorcových míľ) ľadovcového ľadu a rýchlo ho stráca v dôsledku klimatických zmien. Ľadovce sa od roku 1912 zmenšili o 82 % a od roku 1989 klesli o 33 %. Do 20 rokov môže byť bez ľadu, čo dramaticky ovplyvní miestnu pitnú vodu a zavlažovanie plodín.
Turizmus.
Vrchol Uhuru je pomerne ľahko dostupný, zvládnu ju osoby v dobrej zdravotnej kondícii bez väčších horolezeckých skúseností, aj keď je potrebná aklimatizácia. Samotný výstup trvá približne 4 až 5 dní a pozdĺž výstupnej trasy je aj možnosť oddychu v "„reštauračných zariadeniach“". Na vrchol Kilimandžára každoročne vystúpi približne 40 % z 15 000 turistov.
Kilimandžáro je najvyššie miesto na Zemi, kde je dostupný GSM signál.
Lezenie na trase Lemosho počas 8 dní sa považuje za najlepšiu voľbu pre začiatočníkov, pričom miera úspešnosti je takmer 95%.
Igor Mišina

Mgr. Igor Mišina (* 29. apríl 1951 Liptovský Mikuláš) je emeritný biskup Východného dištriktu Evanjelickej cirkvi augsburského vyznania na Slovensku. Svoju funkciu zastával od 21. októbra 2000. Po uplynutí prvého funkčného obdobia bol v júni 2006 do funkcie zvolený opätovne, no v novembri 2006 zo zdravotných dôvodov abdikoval.
Štúdium teológie absolovoval na Slovenskej evanjelickej bohosloveckej fakulte v Bratislave, v roku 1974 bol ordinovaný za evanjelického kňaza. Pôsobil v Ladzanoch, Koceľovciach a napokon od roku 1984 v Rankovciach. Stal sa známy vďaka svojej neúnavnej práci s mládežou, ako aj s rómskymi obyvateľmi. Pred zvolením za biskupa bol tiež seniorom Košického seniorátu. Po skončení svojho biskupského pôsobenia v roku 2006 pôsobil do roku 2016 ako námestný farár v Háji. V súčasnosti je na dôchodku.
Krafla

Vulkanický komplex Krafla s širokou kalderou sa nachádza na severe Islandu. Kaldera bola vytvorená asi pred 100 000 rokmi, čo je doložené aj formáciami ryolitových tuffov z tohto obdobia. V nedávnej minulosti eruptovala v rokoch 1724 až 1729 a naposledy v rokoch 1975-84. Kalderu pretína zlomový systém v smere sever-juh, ktorý je príčinou všetkých sopečných aktívít v regióne.
Koenigsegg

Koenigsegg Automotive AB je švédska automobilka vyrábajúca superšportové automobily, ktorá pôvodne sídlila v meste Olofström, odkiaľ sa neskôr presťahovala do Margretetorp, blízko Ängelholmu. Spoločnosť založil v roku 1994 Christian von Koenigsegg s cieľom vyrábať superautá. Auto malo byť dvojsedadlové s motorom uprostred a s pevnou strechou avšak s použitím technológií z Formuly 1. Pôvodným zámerom bolo použiť motor inej automobilky, ale nakoniec padlo rozhodnutie vyrábať vlastný.
Christian von Koenigsegg dostal nápad vyrobiť vlastné auto už v mladosti po tom, ako videl film "Grand Prix".
Prototyp Koenigsegg CC bol predstavený v roku 1997 po náročnom testovaní na cestách a v aerodynamickom tuneli. Produkčný prototyp bol predstavený verejnosti a novinárom v roku 2000 na Parížskom autosalóne. Prvý zákazník prevzal červený Koenigsegg CC 8S v roku 2002 na Ženevskom autosalóne, pričom v tomto roku Koenigsegg vyrobil ďalšie štyri autá. V Ázii bol Koenigsegg predstavený na autosalóne v Soule. V roku 2004 bol v Ženeve predstavený nový, výkonnejší Koenigsegg CCR. 28. februára 2005, o 12:08 miestneho času v meste Nardo v Taliansku vytvoril CCR nový svetový rekord v maximálnej rýchlosti sériovo vyrábaného auta rýchlosťou 387,87 km/h, týmto prekonal rekord dovtedy neporaziteľného McLarenu F1. Tento rekord vydržal do roku 2005, keď ho prekonal Bugatti Veyron rýchlosťou 407,5 km/h.
CCR a CC8S sú unikátne hlavne v tom, že umožňujú majiteľovi meniť nastavenie auta podľa vlastných potrieb, takže ho je možné ideálne prispôsobiť na jazdu po bežných cestách alebo na okruhoch. V roku 2008 nemecký motoristický magazín Sport auto usporiadal test 0-300-0 km/h pre produkčné automobily, v ktorom model CCX vyhral s časom 29,2 sekundy. 
22. februára 2003 úplne vyhorela jedna z tovární. Oheň sa podarilo uhasiť až s pomocou štyridsiatich hasičov, obyvateľov Margretetorpu a okoloidúcich. Podarilo sa zachrániť autá, motory, náhradné diely a iné príslušenstvo. Vyšetrovaním sa zistilo, že oheň vznikol skratom v umývačke riadu vo firemnej kuchyni a rozšíril sa vďaka streche, ktorá bola vyplnená senom. Ešte v ten deň sa všetok materiál a autá presunuli do neďalekej bývalej základne Švédskeho vojenského letectva blízko mesta Ängelholm. Po pár dňoch sa rozhodlo, že tam zostanú, kým sa nepodarí obnoviť výrobu.
Súčasný znak značky Koenigsegg je poctou švédskej letke, ktorá sídlila práve na tejto základni.
Majstrovstvá sveta vo futbale 2006 – Skupina A

Zápasy Skupiny A Majstrovstiev sveta vo futbale 2006 sa dohrali 20. júna. O postupujúcich z tejto skupiny bolo rozhodnuté už po druhom kole zápasov. V poslednom zápase medzi Nemeckom a Ekvádorom (3-1) sa rozhodlo, že z prvého miesta do osemfinále postúpilo Nemecko. Poľsko a Kostarika, podobne ako v roku 2002, do vyraďovacích bojov nepostúpili.
Občianske právo

Občianske právo hmotné (alebo len občianske právo) je všeobecným právnym odvetvím súkromného práva. Upravuje právo vo vzťahu k občanovi (osobné a osobnostné práva), najmä rodinné právo, vlastnícke právo, dedičské právo a záväzkové právo. Vzťahy v občianskom práve sú výsledkom slobodnej vôle.
Delenie podľa slovenského práva.
Delenie občianskeho práva, podľa slovenskej právnej vedy, nie je zhodné s delením občianskeho zákonníka, ktorého organizácia je ešte stále ovplyvnená socialistickou nekoncepčnosťou. Takúto systematiku by ale mal priniesť aj nový občiansky zákonník (až na oblasť práv duševného vlastníctva, ktorá sa ponechá na osobitnú úpravu), pri ktorom sa nedávno začal už 3. pokus na jeho prijatie v ére samostatnosti.
Majstrovstvá sveta vo futbale 2006 – Skupina B

Zápasy Skupiny B Majstrovstiev sveta vo futbale 2006 sa dohrali 20. júna. Do osemfinále postúpilo Anglicko a Švédsko. V tejto skupine sa zdrodilo aj prvé prekvapenie šampionátu, remíza 0-0 nováčika z Trinidadu a Tobaga so Švédskom. Nakoniec však mužstvo Trinidadu a Tobaga spolu s mužstvom Paraguaja do osemfinále nepostúpilo. V poslednom zápase medzi Anglickom a Švédskom sa rozhodovalo o prvom mieste v skupine. Aj keď Anglicko ani po 36 rokoch nad Švédskom nevyhralo, remízou si zabezpečilo postup z prvého miesta do osemfinále, kde sa stretlo s Ekvádorom. Švédsko v osemfinále narazilo na domácu reprezentáciu.
Anglicko vs Trinidad a Tobago.
 
Paraguaj vs Trinidad a Tobago.
Majstrovstvá sveta vo futbale 2006 – Skupina C

Zápasy Skupiny C Majstrovstiev sveta vo futbale 2006 sa dohrali 21. júna. Do osemfinále s rovnakým počtom bodov postúpili Holandsko a Argentína. Prvé miesto v skupine si však lepším rozdielom skóre zabezpečila Argentína.
Majstrovstvá sveta vo futbale 2006 – Skupina D

Zápasy Skupiny D Majstrovstiev sveta vo futbale 2006 sa dohrali 21. júna. Do osemfinále s troma víťazstvami postúpilo z prvého miesta Portugalsko. Na druhom mieste skončilo mužstvo Mexika. Ak by však nováčik z Angoly vo svojom poslednom zápase v skupine vyhral nad Iránom o tri góly, dostal by sa do osemfinále on. Angola nakoniec remizovala s Iránom 1-1 a spolu so svojím posledným súperom vypadli z turnaja. Zápas Portugalsko - Mexiko rozhodoval slovenský rozhodca Ľuboš Micheľ.
Divadlo Nová scéna

Divadlo Nová scéna v Bratislave je profesionálne umelecké teleso, repertoárové divadlo, ktoré uvádza hudobno-dramatickú tvorbu (predovšetkým muzikály, komédie, ale aj drámy a rozprávky). 
Divadlo Nová scéna sídli v Bratislave, v tzv. Živnostenskom dome na Živnostenskej ulici č. 1 a na Kollárovom námestí, odkiaľ je vchod do divadla. V roku 1991 sa uskutočnila rozsiahla rekonštrukcia divadla pod vedením architekta Ferdinanda Zbuška ml., ktorá bola v roku 1992 ocenená Cenou D. Jurkoviča.
Nová scéna bola založená 30. novembra 1946, až do roku 1951 patrila do zväzku Slovenského národného divadla.
Jej členmi boli mnohé významné herecké, režisérske, spevácke, hudobnícke a tanečné osobnosti.
V repertoári Nová scény boli inscenácie:
Od 1. augusta 2015 je generálnou riaditeľkou divadla Ingrid Fašiangová, ktorá v tejto funkcii nahradila Juraja Ďurdiaka. Umeleckým riaditeľom je Karol Čálik.
Majstrovstvá sveta vo futbale 2006 – Skupina F

Zápasy Skupiny F Majstrovstiev sveta vo futbale 2006 sa dohrali 22. júna. Až do posledného kola v skupine nebolo rozhodnuté o druhom postupujúcom do osemfinále. Po dramatickom remízovom zápase medzi Chorvátskom a Austráliou sa z postupu popri Brazílii tešilo mužstvo Austrálie. Brazílsky útočník Ronaldo v poslednom zápase dvoma gólmi vyrovnal strelecký rekord Gerda Müllera v počte gólov strelených na záverečných turnajoch majstrovstiev sveta.
Vlajka Afganistanu

Vlajka Afganistanu bola prijatá 19. augusta 2021. Od získania samostatnosti roku 1919 sa v priebehu 20. storočia často menila v súvislosti s politickými zmenami. Súčasná vlajka vychádza z podoby vlajky užívanej v období prvého islamského emirátu v rokoch 1997–2002. Vlajku tvorí biely obdĺžnik, v ktorom je napísaná šaháda („Nie je božstva okrem Boha a Mohamed je posol Boží“)
Pred vládou Talibanu mala vlajka podobu troch vodorovných pruhov – zeleného, bieleho a čierneho so štátnym znakom v zlatej farbe.
Počas komunistického obdobia od októbra 1978 do apríla 1980 sa používala červená vlajka.
Historické vlajky Afganistanu.
&lt;/div align="center"&gt;
Majstrovstvá sveta vo futbale 2006 – Skupina E

Zápasy Skupiny E Majstrovstiev sveta vo futbale 2006 sa dohrali 22. júna. Až do posledného kola zápasov v skupine mali všetky štyri mužstvá šancu postúpiť so osemfinále. Nakoniec po výhrach postúpili Taliansko a Ghana.
László Bíró

László József Bíró ( * 29. september 1899, Budapešť, Uhorsko – † 24. november 1985, Buenos Aires, Argentína) bol maďarský vynálezca židovského pôvodu. Preslávil sa ako vynálezca guľôčkového pera.
Bíró pracoval ako žurnalista, ale zaujímal sa aj o maľovanie. V roku 1938 zostrojil prvé guľôčkové pero, keď si všimol, že atrament používaný pri tlači novín schne rýchlejšie a nezanecháva škvrny. Snažil sa použiť tento atrament v plniacom pere, čo sa mu však nepodarilo, lebo bol príliš hustý. V spolupráci so svojím bratom Györgom, ktorý bol chemik, vymyslel nový typ pera, v ktorom použil guľôčku, ktorá sa pohybom pera po papieri otáča a roznáša pritom atrament na povrch papiera.
V roku 1938, keď sa začali uplatňovať protižidovské opatrenia v Maďarsku, Bíró spolu so svojím bratom krajinu opustili a odišli do Paríža, kde si svoj vynález nechal patentovať. V Paríži mu odchod do Argentíny odporučil Augustin Justo. Bíró sa až na Argentínskom veľvyslanectve dozvedel, že A. Justo je Argentínsky prezident.
10. júna 1943 Bíró spolu s bratom v Argentíne predložili ďalší patent, a založili Biro Pens of Argentina (v Argentíne sa guľôčkové pero doteraz nazýva "„birome“"). Britská vláda patent odkúpila, aby mohli piloti Royal Air Force používať tento nový druh pera, lebo umožňovalo písanie aj vo vysokých nadmorských výškach, bez rozlievania atramentu.
V 60. rokoch 20. storočia sa guľôčkové pero rozšírilo do celého sveta. V mnohých krajinách sa nazýva jednoducho "„biro“", alebo "„biropen“". V Argentíne sa doteraz "„Deň vynálezcov“" oslavuje 29. septembra, v deň Bírových narodenín.
Zoznam najvyšších budov v Bratislave

V Bratislave sa momentálne nachádza 14 budov s výškou nad 100 metrov, dve sú vo výstavbe a ďalšie sa plánujú "("pozri nižšie). Väčšina budov s výškou nad 100 m sa v Bratislave nachádza v novo nazývanej štvrti „"downtown"“. Najvyššou budovou je od novembra 2023 obytná veža Eurovea Tower s výškou 168 m, ktorá je prvým a jediným mrakodrapom na Slovensku.
V okolí sa uvažuje aj o mrakodrape s výškou 260 metrov na mieste plánu East Tower. Táto budova by si zaradila na druhé miesto v rebríčku najvyšších budov v Európskej únii (hneď po Varso Tower).
Najvyššou stavbou v Bratislave je Televízna veža na Kamzíku s výškou 194 m po vrchol antény. (pozri zoznam stavieb v BA)
Majstrovstvá sveta vo futbale 2002

Majstrovstvá sveta vo futbale 2002 (oficiálne 2002 FIFA World Cup Korea Japan™) boli sedemnáste majstrovstvá sveta v dejinách futbalu. Finálový turnaj sa odohral medzi 31. májom a 30. júnom roku 2002 v Kórejskej republike a Japonsku. Turnaja sa zúčastnilo 32 mužstiev. Podľa rozhodnutia FIFA z mája 1996 sa po prvýkrát v histórii Majstrovstvá sveta konali v dvoch krajinách, čo zároveň znamenalo, že po prvýkrát na záverečný turnaj postupili priamo tri krajiny: usporiadateľaké a a obhajca . Bol to prvý šampionát mimo územia Európy alebo Ameriky a posledný, na ktorý sa priamo kvalifikoval aktuálny majster sveta.
Majstrom sveta sa stala a piaty titul získala , keď vo finále porazila 2:0.
Mužstvá.
Nasledujúcich 32 mužstiev zoradených podľa regiónov sa kvalifikovalo na záverečný turnaj. Usporiadateľské krajiny a obhajca titulu nehrali kvalifikáciu, ale postupovali priamo. Číslo v zátvorke označuje nasadenie mužstva pre tento turnaj:
Skupiny.
Skupiny A, B, C, D sa hrali v Kórejskej republike. Skupiny E, F, G, H sa hrali v Japonsku.
Bodový systém.
Systém hry v základných skupinách bude ligový. Každé mužstvo hrá s ostatnými v skupine jeden zápas. Víťaz získa tri body, za remízu je jeden bod a za prehru žiadny.
Výsledky bojov v základných skupinách.
V nasledujúcich tabuľkách:
Skupina A.
Všetky časy sú lokálne (UTC+9)
Skupina D.
 
Vyraďovacie boje.
Osemfinále.
Zápasy v Kórejskej republike:
Zápasy v Japonsku:
Štvrťfinále.
Zápasy v Kórejskej republike:
Zápasy v Japonsku:
Semifinále.
Zápas v Kórejskej republike:
Zápas v Japonsku:
Parúzia

Parúzia () je podľa Nového zákona druhý príchod Ježiša Krista z neba na Zem (Jahveho deň), pred posledným súdom, ako triumfátora, vzkriesiaceho mŕtvych. Biblickými zdrojmi sú slová Ježiša v evanjéliách, komentáre sv. Pavla a sv. Jána.
Rodné číslo

Rodné číslo je číselný identifikátor prideľovaný obyvateľom Slovenska a Česka. Rodné číslo patrí medzi osobné údaje, dá sa z neho určiť dátum a miesto (resp. oblasť) narodenia a pohlavie osoby.
V iných štátoch takisto existujú identifikátory osôb, majú však odlišné tvary.
Stanovenie podľa zákona.
Podľa zákona č. 301/1995 o rodnom čísle, paragraf 2:.
A zároveň podľa paragrafu 7 toho istého zákona ten, ktorého rodné číslo nespĺňa paragraf 2 (dokonca aj prevádzkovateľ systému, ktorý pracuje s rodnými číslami) sa má obrátiť na Ministerstvo vnútra SR, ktoré mu pridelí nové.
Zákon č. 18/2018.
Slovenská republika prijala novú úpravu spracúvania rodného čísla, len ako národného identifikátora (rodné číslo už nie je citlivým osobným údajom napríklad v zmysle GDPR) a to v § 78 ods. 4 zákona č. 18/2018 Z. z., a to na základe splnomocňujúceho ustanovenia nariadenia v čl. 87. Stále platí, že rodné číslo je zakázané zverejňovať, právo zverejniť rodné číslo ma iba dotknutá osoby, ktorej sa týka.
Prechod na iný systém.
Podľa informácií z júna 2019 Ministerstvo vnútra navrhovalo, že sa namiesto rodného čísla bude používať bezvýznamový identifikátor fyzických osôb, tzv. BIFO. Bude obsahovať desať náhodne pridelených číslic bez súvislosti s dátumom narodenia a malo by sa zaviesť počas najbližších desiatich rokov.
RSVP

RSVP alebo R.S.V.P. je skratka z francúzskej vety „Répondez, s’il vous plaît“, ktorá znamená „Odpovedzte, prosím“. Používa sa na pozvánkach (a v súčasnosti často aj v e-mailoch). Za textom RSVP býva uvedené telefónne číslo. Slušnosťou je oznámiť účasť, ale oznamuje sa aj neúčasť.
Jakov Fedotovič Pavlov

Jakov Fedotovič Pavlov () (* 4. október 1917 – † 28. september 1981) bol príšlušník sovietskych pozemných síl počas druhej svetovej vojny, aktívny účastník bitky o Stalingrad v radoch 13. gardovej streleckej divízie. Velil obrane Domu odborníkov, neskôr pomenovaného na jeho počesť – Pavlovov dom. Od 27. júna 1945 držiteľ titulu Hrdina Sovietskeho zväzu.
Život.
Narodil sa v dedinke Krestovaja vo Valdajskom ujezde Novgorodskej gubernie v roku 1917. Po skončení základnej školy pracoval v poľnohospodárstve.
V roku 1938 povolaný do Červenej armády. Zúčastnil sa bojov sovietsko-nemeckej vojny. Bojový krst absolvoval v jednotkách juhozápadného frontu pri meste Koveľ.
Na jeseň 1942 bola jeho jednotka nasadená v rámci stalingradského frontu do Stalingradskej bitky. V hodnosti starší seržant bol veliteľom guľometného družstva v 42. gardovom streleckom pluku 13. gardovej streleckej divízie. Táto divízia bola použitá ako záloha v rozhodujúcom momente ťažkých obranných bojov v meste Stalingrad. Spolu so zvyškom jednotky prekročil v noci zo 14. na 15. septembra 1942 rieku Volgu.
23. septembra 1942 (resp. 27. septembra) dostalo Pavlovove 4 členné družstvo za úlohu preskúmať a obsadiť trojposchodovú obytnú budovu známu ako Dom odborníkov na Námestí 9. januára. Išlo o dovtedy oboma stranami neobsadenú strategicky položenú stavbu, z ktorej bol výhľad na celé okolie. Pavlov preskúmal budovu so slobodníkom V.S. Gluškom a vojakmi N. Čornogolovom a A. Alexandrovom a spoločne s nimi ju vyše týždňa bránil, kým im neprišiel na pomoc zvyšok roty poručíka I. F. Afanasieva. Dom sa však nachádzal na otvorenom priestranstve a cez deň nebolo možné nadviazať spojenie s okolitými jednotkami. Pred početnými nemeckými útokmi ho bránili v obkľúčení až do 25. novembra 1942. Neskôr za podpory okolitých jednotiek až do februára 1943. Budova, ktorú sa Nemcom už viac nepodarilo dobyť, sa do histórie zapísal ako Pavlovov dom. Po skončení bitky bolo zistené, že Pavlovov dom Nemci zakresľovali do svojich máp ako pevnosť.
Neskôr sa zúčastnil bojov v rámci 3. ukrajinského a 2. bieloruského frontu. Od roku 1944 člen Komunistickej strany. V roku 1945 vyznamenaný zlatou hviezdou Hrdinu Sovietskeho zväzu a Leninovým radom.
Po demobilizácii po skončení vojny roku 1946 pracoval v meste Valdaj v Novgorodskej oblasti. Ako člen Komunistickej strany absolvoval vyššiu politickú školu a pôsobil v štátnych funkciách. Trikrát bol zvolený do Vrchného sovietu RSFSR. Zomrel v Novgorode v roku 1981, kde je aj pochovaný.
Dielo.
Autor osobných spomienok na boje:
Vyznamenania.
Pavlov bol vyznamenaný titulom Hrdina Sovietskeho zväzu (1945, medaila č. 6775), Radom Lenina, Radom októbrovej revolúcie a dvomi Radmi červenej hviezdy.
Pay per click

Pay per click (doslovne "platba za klik") je jeden zo spôsobov platenia za reklamu na internete.
Princíp "pay per click" (PPC) spočíva v tom, že inzerent za reklamu platí až vo chvíli, keď sa dá predpokladať, že zaúčinkovala, teda vo chvíli, keď na ňu potenciálny klient klikol. Platená reklama patrí dnes k najrýchlejším a k najjednoduchším spôsobom ako dosiahnuť ihneď viditeľné výsledky v predaji a návštevnosti. Oproti klasickým bannerom alebo miestam na portáloch má tu výhodu, že zákazník neplatí za zobrazenie, ale iba za reálneho návštevníka svojej stránky. Ďalšou výhodou týchto systémov je, že odkazy sa väčšinou zobrazujú na stránkach s relevantným obsahom. Tým je odkaz presnejšie namierený na kľúčového klienta, neobťažuje tam, kde sa ľudia zaujímajú o niečo iné. 
Jeden z najväčších propagátorov tohto systému je vyhľadávač Google alebo Yahoo. V USA investície do PPC predstavujú až 40% investícii do on-line reklamy. Na Slovensku dominujú Google Ads (v minulosti AdWords) a Meta Ads (v minulosti Facebook Ads).
PPC reklama je oproti iným formám internetového marketingu mimoriadna najmä presnou možnosťou zacielenia reklám. To je možné vďaka rôznym nástrojom a nastaveniam (kľúčové slová, záľuby, nákupné úmysly, umiestnenia atď.), ktoré firmy ako Google Ads poskytujú.
Platba za kliknutie sa zvyčajne spája s vyhľadávačmi prvej úrovne (napríklad Google Ads, Amazon Advertising a Microsoft Advertising). V prípade vyhľadávačov inzerenti zvyčajne cielia na relevantné kľúčové slová pre ich cieľový trh a platia, keď sa na reklamy (textové reklamy, obrázkové reklamy alebo nákupné reklamy, ktoré sú kombináciou obrázkov a textu) klikne.
Obsahové reklamy známe aj ako bannerové reklamy, sa zobrazujú na webových stránkach so súvisiacim obsahom, ktoré súhlasili so zobrazovaním reklám, a zvyčajne sa neplatí za klik, ale namiesto toho sa zvyčajne účtuje na základe ceny za tisíc zobrazení (CPM).
Sociálne siete, ako napríklad Facebook, Instagram, LinkedIn, Reddit, Pinterest, TikTok a Twitter, tiež prijali platbu za kliknutie ako jeden zo svojich reklamných modelov. Suma, ktorú inzerenti platia, závisí od vydavateľa a zvyčajne sa riadi dvoma hlavnými faktormi: kvalitou reklamy a maximálnou ponukou, ktorú je inzerent ochotný zaplatiť za kliknutie, meranou v porovnaní s ponukami jeho konkurentov. Vo všeobecnosti platí, že čím vyššia je kvalita reklamy, tým nižšia je cena za kliknutie a naopak.
Nevýhody.
Môže sa stať, že zákazník zaplatí aj za kliky tzv. „preklikávačov“. Kvôli ich eliminovaniu sa používajú algoritmy na odhalenie podozrivých kliknutí. Tzv. „vyklikávanie“ podľa rôznych údajov dosahuje v priemere od 0,1 % do 10 % všetkých kliknutí, v závislosti od systému. Prevádzkovatelia PPC majú tento fenomén ošetrený algoritmami, aby sa zabránilo zneužitiu PPC kreditu.
Masaya (sopka)

Masaya je názov veľkého bazaltový vulkanického komplexu (6 × 11 km), ležiaceho asi 20 km južne od Managuy v Nikarague. Komplex pozostáva z kaldery a viacerých kráterov a leží na masívnom pyroklastickom vulkáne "Las Sierras", aktívnom v pleistocéne.
Severozápadný koniec kaldery je plný ústí sopečných komínov, nachádza sa tu aj v súčasnosti aktívny kráter "Santiago". V čase konquisty vulkán často eruptoval, dokonca sa v kráteri nachádzalo aj jazero permanentne roztavenej lávy. Oblasť kaldery je vyhlásená za národný park (prvý a najväčší v Nikarague).
Zoznam mesačných morí

Toto je zoznam mesačných morí (lat. sing. "mare")
Zoznam zahŕňa aj oceán ("oceanus") a útvary známe ako jazerá (lat. sing. "lacus"), močiare (lat. sing. "palus") a zálivy (lat. sing. "sinus").
Moria a oceán.
Na odvrátenej strane Mesiaca bola jedna oblasť spočiatku zle identifikovaná ako more a dostala názov "Mare Desiderii". V súčasnosti sa názov nepoužíva.
Jazerá.
Mesačné jazerá sú menšie čadičové roviny rovnakého pôvodu ako moria.
Zálivy a močiare.
Niektoré zdroje uvádzajú tiež "Palus Nebularum" (poloha 38,0° S, 1,0° V), IAU ho oficiálne neustanovila.
Bezdomovec

Bezdomovec môže byť:
Mauna Kea

Mauna Kea (po havajsky doslova "Biely vrch") je v súčasnosti neaktívny štítový vulkán na Havajských ostrovoch. Dosahuje výšku Je to najvyšší vrch Havajských ostrovov, hoci má len o viac ako susedná Mauna Loa. Je to najväčšia hora na Zemi, pretože jej základňa je pod hladinou mora, takže celková výška presahuje . Vďaka svojej výške je vrchol pokrytý v zime snehom, čo umožňuje sezónne lyžovanie.
Keďže je dobre prístupná (na vrchol vedie cesta), vrchol sa nachádza nad inverznou vrstvou (má vyše 300 bezoblačných nocí v roku) a nachádza sa v blízkosti rovníka (dobrá viditeľnosť južnej aj severnej oblohy), je to dobrá lokalita pre umiestnenie astronomických a atmosférických observatórií.
Je tvorená bazaltami. Vek sopky je asi milión rokov (pleistocén). Mauna Kea je považovaná za vyhasnutú sopku, posledná erupcia sa udiala asi pred 4600 rokmi. Vznik sopky súvisel s vývojom horúcej škvrny (havajská horúca škvrna), ktorá sa stále posúva a umožnila v severnom Tichom oceáne vznik celému reťazcu Havajských ostrovov.
Cerberus

Cerberus môže byť:
Merapi

Merapi (indon. "Gunung Merapi" - "Hora ohňa") je aktívny stratovulkán, nachádzajúci sa v centrálnej časti ostrova Jáva, patriaceho Indonézii. Je to jedna z najaktívnejších sopiek jednak samotného ostrova, ako aj celej krajiny, od roku 1548 bolo zaznamenaných približne 60 erupcií. Napriek tomu, že sopka upozorňuje na svoju aktivitu dymom z krátera prakticky celý rok, niektoré erupcie si vyžiadali aj obete na životoch. V jej blízkosti sa totiž nachádza viacero miest, obývané sú dokonca aj jej úpätia. Posledná z katastrof sa odohrala v roku 1994, keď kolaps lávového dómu uvoľnil pyroklastické prúdy, ktoré prešli vzdialenosť niekoľko kilometrov a vyžiadali si 43 ľudských životov. V minulosti, v roku 1006 bola veľká erupcia príčinou úpadku kráľovstva Mataram a následnej expanzie islamu do oblasti. Ďalšia katastrofická erupcia sa odohrala v roku 1930, keď sa počet obetí rátal na 1 300.
Geologický vývoj.
Merapi je jedna z najmladších sopiek Jávy. Jej aktivita, ako aj aktivita ostatných sopiek Jávy je zapríčinená poklesom austrálskej platne pod sundskú. Stratigrafické záznamy odhadujú, že erupcie v oblasti Merapi započali pred 400 000 rokmi a až do roku 10 000 pred Kr. to boli prevažne efuzívne výlevy bazaltových láv. Neskôr sa začala meniť chemická charakteristika eruptovanej magmy, až po dnešné explozívne erupcie andezitov, s častým vznikom dómov (ich kolapsy spôsobujú vznik nebezpečných pyroklastických prúdov). Sekundárnym nebezpečenstvom sú laháry, ktoré vznikajú presunom uložených pyroklastík dažďovou vodou.
Monitorovanie.
Sopka je monitorovaná od roku 1924, najstaršie stanice sa nachádzajú na severozápadnom a južnom svahu ("Badaban" a "Plawangan") a v sedle medzi Merapi a Merbabu ("Selo"). Najskôr to bolo len zaznamenávanie seizmickej aktivity, v súčasnosti sú merané aj zmeny zakrivenia povrchu a magnetické anomálie. Viaceré stanice boli zničené počas erupcie v roku 1930, momentálne monitoruje aktivitu Merapi 8 staníc.
Detský domov

Detský domov je domov na výchovu detí bez rodičov. Poznáme ich už zo stredoveku. Deti majú šance byť adoptované a dostať sa do tradičných rodín. Deti z detských domovov sú často diskrimované. Detské domovy sú financované štátom, sčasti sponzormi.
Slávičie údolie (ulica)

Slávičie údolie je ulicou na západnej strane kopca Machnáč v Bratislave. Administratívne patrí pod Staré Mesto. Nachádzajú sa tu najmä luxusné rezidencie. Nadväzuje na lokality Palisády a Slavín, kde sú umiestnené veľvyslanectvá a zastupiteľské úrady. Býva tu veľa diplomatov a zamestnancov zahraničných firiem. 
Mimo tejto lokality a ulice Slávičie údolie sa nachádza Cintorín Slávičie údolie, ktorý však svojou polohou patrí do Mlynskej doliny a tým i do katastra Bratislava IV, Karlova Ves.
Čiernohorská republika

Čiernohorská republika alebo (jazykovo menej vhodne) Republika Čierna Hora (po srbsky "Republika Crna Gora") môže byť:
Majstrovstvá sveta vo futbale 2006 – Skupina G

Zápasy Skupiny G Majstrovstiev sveta vo futbale 2006 sa dohrali 23. júna. Do osemfinále postúpili obidve európske mužstvá. Francúzsku sa až v treťom zápase podarilo vyhrať. Bolo to prvé víťazstvo Francúzska na záverečnom turnaji od finále Majstrovstiev sveta 1998.
Mikuláš Jordán

Mikuláš Jordán (* 7. jún 1892, Prešov – † 16. apríl 1977, Prešov ) bol slovenský maliar.
Život.
Základy výtvarného vzdelania získal u významného plenéristu Pála Szineyho v Jarovniciach a prehĺbil si ich na Akadémii výtvarných umení v Budapešti. V rokoch 1937-1938 pobudol v dielni Múzea krásnych umení v Budapešti, kde študoval reštaurátorstvo a konzervátorstvo. Tvorivý záber Mikuláša Jordána je značne široký - rozprestiera sa od portrétu, žánru, cez zátišie, viacfigurálne kompozície ku krajinomaľbe. Vo veľkej miere sa venoval i kapistike, reštaurovaniu a organizovaniu výtvarného života v Prešove. Po návrate do Prešova Jordána vizuálne i citovo zaujala šarišská krajina. Počas svojho dlhého a plodného života vytvoril celý rad krajín. Krajinomaľba je aj Jordánovým príspevkom do vývoja slovenského maliarstva 20. storočia. Bohatá maliarska, reštaurátorská a organizátorská činnosť sa uzavrela krátko pred dovŕšením 85. narodenín - 16. apríla 1977. Za umeleckú a reštaurátorskú tvorbu dostal v roku 1973 ako prvý Cenu mesta Prešova. Pochovaný je na cintoríne v Prešove.
Externé odkazy.
[[Kategória:Slovenskí maliari]]
[[Kategória:Osobnosti z Prešova]]
Ján Krajňák

Mons. Mgr. Ján Krajňák (* 10. júl 1924, Sedlice – † 23. február 2005, Košice) bol titulárny kanonik, emeritný prodekan gréckokatolíckej cirkvi a čestný dekan Gréckokatolíckej bohosloveckej fakulty Univerzity P. J. Šafárika.
Študoval na Vysokej bohosloveckej škole v Prešove a Cyrilometodejskej bohosloveckej fakulte Palackého univezity v Olomouci. Absolutórium z teológie získal 7. júla 1949. Z ďalšieho štúdia na Filozofickej fakulte Slovenskej univerzity v Bratislave v odbore slovenčina-filozofia ho vylúčili z ideologicko-kádrových dôvodov. Bol zaistený v Karlových Varoch v roku 1952, v apríli 1954 odsúdený na päť a pol roka pre „zločin velezrady proti republike“.
Od roku 1964 až po dôchodok pracoval ako jazykový korektor v košických tlačiarňach. Tajne prijal vysviacku za gréckokatolíckeho kňaza 2. februára 1969 v Košice. V roku 1990 pripravoval obnovenie teologického štúdia v Prešove a stal sa prodekanom Gréckokatolíckej bohosloveckej fakulty Univerzity Pavla Jozefa Šafárika. Prednášal filozofické disciplíny, dejiny filozofie, kresťanskú sociálnu náuku a latinčinu. Pápež Ján Pavol II mu v roku 1992 udelil titul Monsignore. Ešte v roku 1998 pracoval ako riaditeľ biskupského úradu v Prešove. Je autorom samizdatovej básnickej zbierky s názvom "Áno a nie", ktorá vznikla pod jeho vtedajším väzenským číslom AO - 34568. Pochovaný je na cintoríne v Sedliciach.
Cirus

Cirus (po latinsky cirrus, Ci) alebo riasa je oblak s vysokou hladinou a je najčastejším oblakom tejto hladiny. Vzniká v oblastiach veľmi nízkych teplôt −40 °C až −50 °C. Pozostáva výlučne z ľadových kryštálikov veľkosti až do . Keď sú kryštáliky dosť veľké na to, aby mohli padať, niekedy prúdia nadol a dostanú sa do vetra fúkajúceho z rozličných smerov. Tým sa oblak roztiahne do dlhých chvostov (cirrus uncinus). Môže mať vzhľad kučier, závojov, či vlákien. Za denného svetla je biely a tenký, neprináša zrážky. Môžeme cezeň vidieť Slnko aj Mesiac. 
Tieto oblaky bývajú predzvesťou silnejšieho prízemného vetra. Tvoria sa aj po búrke ako zvyšok vrcholu oblaku kumulonimbus. Sú pozostatkom po nákovovom vrchole búrkového oblaku, ktorý od zvyšku mraku oddelil silný vietor vo veľkých výškach. Cirus však najčastejšie vzniká stúpaním stabilného vzduchu pozdĺž atmosférického frontu. Ako vzduch stúpa, s kondenzovaním čoraz väčšieho množstva vlhkosti vznikajú rozličné typy oblakov. Cirus vzniká až nakoniec a predstavuje posledné zvyšky vodných pár. Vzduch nad ním je mimoriadne suchý. Hoci cirus vzniká ako posledný, je prvým oblakom ohlasujúcim približovanie frontu, zvlášť, ak postupne hustne. Dlhotrvajúce tenké a riedke ciry však naopak naznačujú pretrvávanie pekného počasia.
Cirus vzniká aj pri rýchlych pohyboch vzduchových hmôt nad vysokými pohoriami. Zaujímavosťou tohto oblaku je to, že sa bežne vyskytuje aj v atmosférach iných planét, napríklad v atmosfére Marsa alebo Neptúna.
Cirom sa podobajú nočné svietiace oblaky, ktoré však v skutočnosti vznikajú v oveľa väčších výškach ako ciry.
Westend Tower

Westend Tower je zrekonštruovaná výšková budova v bratislavskej miestnej časti Patrónka a jedna z najvyšších budov v Bratislave. Nachádza sa na Lamačskej ceste v blízkosti priestorov Slovenskej akadémie vied.
Slovný druh

Slovný druh je trieda slov vymedzená kritériami syntaktickými, tvaroslovnými a sémantickými, t. j. súbor slov majúcich rovnaké využitie v stavbe vety, rovnaké gramatické kategórie a rovnaký všeobecný význam.
Slovné druhy sa podľa toho, či je možné ich skloňovať alebo časovať, delia na ohybné a neohybné. Okrem toho sa delia na plnovýznamové a neplnovýznamové.
V slovenčine existuje desať slovných druhov:
Prvých 5 slovných druhov je ohybných, posledných 5 je neohybných.
Prvých 6 slovných druhov je plnovýznamových a posledné štyri sú neplnovýznamové.
Mosadz

Mosadz je zliatina medi so zinkom a prípadne ďalšími prvkami s menším podielom.
Rozdelenie mosadzí.
Mosadze sa podľa účelu rozdeľujú na tvárnené a zlievarenské.
Podľa počtu zložiek sa mosadze delia na dve skupiny:
Dvojzložkové mosadze.
Najvyšší využívaný podiel zinku v mosadziach na tvárnenie je 42 %, pretože pri jeho väčšom podiele kryštalizujú v sústave Cu-Zn krehké fázy. Ak je obsah zinku do 39 %, kryštalizuje iba jedna fáza (α), pri obsahu 39 až 46 % kryštalizujú dve fázy (α + β). Maximum pevnosti mosadze je pri 46 % zinku, maximum ťažnosti pri 30 % zinku.
Viaczložkové mosadze.
Prísadou ďalších prvkov sa zlepšujú mechanické a technologické vlastnosti, alebo odolnosť proti korózii.
Prísady hliníka, kremíka a cínu zvyšujú pevnostné vlastnosti (legovanie a zjemnenie zrna) a odolnosť proti korózii (ochranná vrstva oxidov). Ak sú mosadze určené na tvárnenie, majú podiel zložiek obmedzený maximálne na 3 % Al, 3 % Si a 1 % Sn.
Prísady mangánu a niklu spevňujú mosadz a zvyšujú odolnosť proti korózii. Mangán býva zastúpený maximálne do 3 %, pretože zhoršuje tvárnosť, naopak nikel až do 20 %, pretože tvárnosť zlepšuje. Niklové mosadze sa dajú leštiť a sú vhodné na pokovovanie, preto sa používali na výrobu príborov a ozdobných predmetov.
Mosadzné spájky patria medzi tvrdé spájky, sú určené pre mechanicky namáhané spoje. Vhodné sú pre spájanie kovov s teplotou tavenia nad 1000 °C. Hustota mosadze 8 700 kg/m3.
Výrobky z mosadzí.
V nasledujúcej tabuľke sú uvedené príklady výrobkov z mosadzí. V prvom stĺpci je označenie mosadze: číslo za značkou "Ms" znamená podiel medi, ostatné čísla a značky podiel príslušného chemického prvku.
Íri

Íri sú keltský národ žijúci pôvodne v Írsku. Predstavujú jediné keltské etnikum v Európe, ktoré si zachovalo nielen vlastný jazyk - írčinu, ale vytvorilo aj moderný národ vo vlastnom štáte.
Pôvod Írov sa datuje do 4. storočia pred Kr., kedy ostrov osídlili Kelti. V 3. až 5. storočí tu vznikli malé keltské kráľovstvá. V 8. až 9. storočí začali útoky Vikingov, ktoré podnecovali obyvateľov k zjednoteniu a vytvoreniu Írskeho štátu, ktoré sa udialo okolo roku 1000. Od roku 1171 nasledovalo postupné podrobenie Írov Henrichom II. a ďalšími anglickými panovníkmi, ale aj početné povstania proti vládnucej anglickej šľachte a neskôr aj buržoázii.
V roku 1801 bolo Írsko násilne pripojené k Spojenému kráľovstvu, čo vyvolalo nové vlny odporu a masového politického hnutia za autonómiu, ktorú Íri dosiahli až roku 1914.
V rokoch 1919 až 1921 nasledovala partizánska vojna proti Britom, ktorí roku 1921 Írsko rozdelili na domínium nazvané Slobodný štát írsky a Severné Írsko (provincia Ulster).
Írska republika získala územnú nezávislosť v roku 1937.
Neskorší dlhoročný boj Írov v dobrovoľnej Írskej republikánskej armáde (IRA), založenej ako partizánska vojenská organizácia v roku 1919 a usilujúcej sa o pripojenie Ulsteru k Írsku a získanie úplnej nezávislosti celého ostrova od Spojeného kráľovstva.
Irónia

Irónia je posun významu, pri ktorom kladný výraz či súd má pejoratívny zmysel. Je to výrazový prostriedok, v ktorom sa realizuje komické. V širšom zmysle je irónia akýkoľvek jemný, zastretý výsmech či posmech.
Pre Sokrata platónskych dialógov je irónia spôsob, ako sa postaviť voči druhému účastníkovi rozhovoru predstieraním vlastnej nevedomosti alebo obdivu k nemu: irónia tak tvorí súčasť maieutiky.
V nemeckom romantizme je irónia kritický pohľad tvorcu na vlastné dielo, ktorý mu dovoľuje ho komentovať alebo písať úsečne.
Oceánske jazyky

Východoaustronézske jazyky alebo oceánske jazyky sú vetva austronézskej jazykovej rodiny. Je to skupina asi 300 jazykov v Melanézii, Mikronézii a Polynézii.
Ironizmus

Ironizmus je variant pragmatizmu vytvorený Richardom McKay Rortym: človek disponuje hraničným definičným slovníkom tvoriacim súbor používaných slov, ktorými ospravedlňuje svoje činy, presvedčenie a život; hraničným sa tento slovník stáva v okamihu jeho spochybnenia zvonku, vtedy, keď jeho používateľ stratí schopnosť argumentovať. Niet univerzálneho slovníka (vedy, filozofie, politiky), ktorý by obsahoval všetky hraničné definičné slovníky a filozofii neprináleží dajaký vysadný nárok na odhalenie takéhoto slovníka. Ironik sa snaží skôr minimalizovať utrpenie, deliť moc a čo najviac rehabilitovať solidaritu.
Isaak ben Salomon Israeli

Isaak ben Salomon Israeli (* okolo 845 - † asi 932) bol židovský filozof v Španielsku, ktorý vystúpil proti kabalistickým špekuláciám a pokúsil sa spojiť aristotelizmus s novoplatonizmom; bol aj slávnym logikom.
Pôvod a rozvoj sveta vysvetľuje pomocou zracionalizovanej teórie emanácie.
Jed

Jed (iné názvy: toxická/jedovatá/otravná látka, toxikum, otrava) je látka, ktorá už v malých množstvách spôsobuje poškodenie biologických funkcií organizmu až smrť. Jed vyprodukovaný organizmami, ktorý má špecifické účinky sa nazýva toxín.
Islamistika

Islamistika je vedecký odbor zaoberajúci sa štúdiom islamu, islamskej kultúry a islamských spoločností. Opiera sa pri tom o texty islamskej literárnej tradície: Korán, hadísy, právne a filozofické texty. Odborník v islamistike sa nazýva islamista.
Jedinec

Jedinec je jednotlivý človek, jednotlivec, indivíduum, človek ako jedinečný predstaviteľ nejakého celku (biologického druhu alebo sociálnej skupiny), jednotlivý organizmus.
Ľudský jedinec

Ľudský jedinec je človek ako jedinečný predstaviteľ nejakého celku (biologického druhu alebo sociálnej skupiny).
Isté

Isté je zhodujúce sa so skutočnosťou, skutočné, pravdivé, nepochybné; pevné, zaručené, spoľahlivé.
Istota

Istota je nepochybná pravda, pevné presvedčenie o niečom, nepochybnosť. Istota je stav mysle toho, kto s plným súhlasom považuje nejaký súd za istý a na základe toho verí, že má pravdu. Istota je pevný súhlas odôvodnený evidenciou stavu veci.
Základnou filozofickou istotou je istota neistoty, najmä pokiaľ ide o
poznatky o transhorizontovej realite.
Istota je jedna zo základných spoločenských hodnôt.
Názory na istotu.
Descartes.
Descartes tvrdí o "istote" toto: "Pravá istota je formálna istota rozumu, istota očistená od neistoty skutočnosti. Táto rozumová istota je odvodená z modelu matematickej istoty, matematika je základná forma všetkého rozumového myslenia. Ak chceme získať istotu, musíme vylúčiť všetky skutočnosti."
Haľamová.
Maša Haľamová vyjadruje svoj názor v básni "Istota".
Alois Jedlička

Alois Jedlička (* 20. jún 1912, Brno – † 13. jún 2000, Praha) bol český bohemista, profesor českého jazyka na Karlovej univerzite a redaktor časopisu "Naše řeč". Zaoberal sa teóriou spisovného jazyka, štylistikou a lexikológiou.
Jeho brat Venceslav Venceslavovič Jedlichka je pedagóg, verejný činiteľ, skladateľ (autor sláčikového kvarteta podľa opery J. Meyerbeera „Prorok“).
Spolu s Bohuslavom Havránkom je autorom českej mluvnice a pokračovateľom diela Jana Gebauera a Františka Trávníčka.
Jedno

Jedno (gr. το έν - "to hen") je jeden zo základných filozofických pojmov, kľúčový pojem Platónovej filozofie. Je opakom mnohého.
Jedno je veľmi ťažko tematizovateľná entita. Vo filozofických učeniach sa chápe napr. ako "to, čo je celkom prvé" alebo "predchodné" všetkému, a to vtedy, keď ešte ostatného niet. Preto sa píše vo filozofických textoch aj "Pra-Jedno". V západnej filozofii tematizuje klasickým spôsobom Jedno novoplatonizmus. Pri generovaní významových útvarov týkajúcich sa Jedného intervenujú často predstavy maximálnej mimoriadnosti, extatické stavy rôzneho druhu a pod., čo súvisí s nevyhnutnosťou vyvíjať mimoriadne úsilie pri tematizácii jedného.
Istý

Istý je zhodujúci sa so skutočnosťou, pravdivý, nepochybný.
Íšvara

Íšvara (sanskr. ईश्वर – "Pán vesmíru") je prejavené božstvo, najvyšší vládca v oblasti bytia; najvyšší silový faktor v bytosti, ktorého tendencie sú božské; silový princíp božej povahy v tele, ktorý potláča prejavy všetkých elementárnych sklonov, ak to človek umožní tým, že Íšvarovi preukazuje úctu a správne ho rešpektuje.
Predstavuje hinduistickú filozofickú koncepciu najvyššieho Pána sveta a osobného boha bez akejkoľvek závislosti od náboženského smeru. Doslova znamená sanskritský slovný koreň "iš" vládnuť alebo ovládať.
Íšvarakršna

Íšvarakršna je indický filozof, predstaviteľ sánkhje, autor klasickej verzie jej filozofie.